|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΠΕΡΙΑΣ****ΔΗΜΟΣ ΚΑΤΕΡΙΝΗΣ****ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ****ΤΜΗΜΑ ΤΕΧΝΙΚΩΝ ΕΡΓΩΝ** | **Αρχιτεκτονικός διαγωνισμός ιδεών με τίτλο «Ανάπλαση δικτύου πεζοδρόμων του κέντρου πόλης Κατερίνης»** |

**2Ο ΠΡΑΚΤΙΚΟ ΚΡΙΤΙΚΗΣ ΕΠΙΤΡΟΠΗΣ**

Στην αίθουσα συνεδριάσεων του Δημοτικού Συμβουλίου Κατερίνης, στον 1ο όροφο του Δημαρχιακού μεγάρου που βρίσκεται επί της πλατείας Δημαρχείου στην Κατερίνη, σήμερα στις 16.07.2019 ημέρα Τρίτη και ώρα 10:00, συνήλθε σε δεύτερη συνεδρίαση η Κριτική Επιτροπή του Αρχιτεκτονικού Διαγωνισμού Ιδεών με τίτλο «Ανάπλαση δικτύου πεζοδρόμων του κέντρου πόλης Κατερίνης» μετά από πρόσκληση του αγωνοθέτη. Η Κριτική επιτροπή συγκροτήθηκε με την με αριθμό 256/2019 απόφαση της Οικονομικής Επιτροπής Δήμου Κατερίνης (ΑΔΑ: 6ΘΑΠΩΕΤ-Θ5Η) η οποία δημοσιεύθηκε στην Εφημερίδα της Κυβέρνησης (ΦΕΚ 355/ Υ.Ο.Δ.Δ./10.06.2019). Στην συνεδρίαση παρευρέθηκαν οι κάτωθι:

1. Μακρίδης Πέτρος του Θεοδώρου, Αρχιτέκτονας Μηχανικός
2. Πάτσιος Αθανάσιος του Κωνσταντίνου, Αρχιτέκτονας Μηχανικός
3. Παπαδοπούλου Αναστασία του Γεωργίου, Αρχιτέκτονας Μηχανικός
4. Σκαρλάτος Παναγιώτης του Κωνσταντίνου, Αρχιτέκτονας Μηχανικός
5. Κανταρτζής Μιχάλης του Νικολάου, Αρχιτέκτονας Μηχανικός

Εν συνεχεία, τα μέλη της Κριτικής Επιτροπής έχοντας υπόψη τα άρθρα 18 και 19 της προκήρυξης αναφορικά με τα κριτήρια αξιολόγησης των προτάσεων καθώς και τη διαδικασία κρίσης των παραδοτέων επεσήμαναν την ανάγκη καθορισμού συγκεκριμένων κριτηρίων που πρέπει να πληρούν και βάσει των οποίων θα εξεταστούν οι υποβληθείσες προτάσεις. Μέσα από διαλογική συζήτηση και ανταλλαγή απόψεων τα μέλη της Κριτικής Επιτροπής έθεσαν τους παρακάτω θεματικούς παράγοντες αξιολόγησης στους οποίους αντικατοπτρίζονται οι στόχοι του αγωνοθέτη όπως αυτοί ορίζονται στο άρθρο 18 της προκήρυξης. Τα κριτήρια αξιολόγησης καθορίζονται σε:

1. Γενική σύλληψη και ιδέα
2. Λειτουργικός και αισθητικός αντίκτυπος στις χρήσεις που την περιβάλλουν
3. Περιβαλλοντική προσέγγιση
4. Τεχνική προσέγγιση
5. Βιώσιμη αστική κινητικότητα
6. Τεκμηρίωση ως προς την βιοκλιματική προσέγγιση
7. Κάλυψη αντικειμένου (Άρθρο 5)

Στο σημείο αυτό και ώρα 15:00 ολοκληρώθηκε και λύθηκε η συνεδρίαση.

Η Κριτική Επιτροπή

|  |  |
| --- | --- |
| Μακρίδης Πέτρος | Πάτσιος Αθανάσιος |
| Παπαδοπούλου Αναστασία | Σκαρλάτος Παναγιώτης |
| Κανταρτζής Μιχάλης |  |

Η Γραμματέας της Επιτροπής

Πακαταρίδου Βασιλική